Primarul Clujului Emil Boc a luat parte la dezvelirea unei statui care reprezintă o maimuță pe nume Nelson. Ceremonia, la care s-a cântat și imnul României, a avut loc cu ocazia înfrățirii Clujului cu orașul american Rockford, Illinois, unde a fost inventată maimuța Nelson - o jucărie tradițională foarte populară printre copiii americani.

Câteva zeci de persoane au participat la o ceremonie în care fostul premier Emil Boc, primarul Clujului, a dezvelit statuia maimuței Nelson, reprezentarea unei jucării foarte populare în SUA.

Evenimentul a avut loc cu ocazia înfrățirii Clujului cu orașul american Rockford, Illinois, locul în care maimuța Nelson a fost inventată, în urmă cu aproape 150 de ani.

Foto: Ziardecluj.ro

La ceremonie s-a cântat imnul României, iar Bill Witcher, președintele Comisiei Orașelor Înfrățite cu Rockford, a vorbit depsre maimuța Nelson, jucăria umplută cu șosete, și cum a devenit ea emblema orașului Rockford, relatează ziardecluj.ro. Statuia a fost donată de americani, fiind creată de doi elevi clujeni care în 2010 au vizitat orașul Rockford și între timp au devenit studenți la arhitectură.

Foto: Ziardecluj.ro

Emil Boc a explicat că statuia se află pe Aleea orașelor înfrățite cu Clujul. „Este fructul unei colaborări de peste 10 ani. Am început procedurile de înfrățire în 2005 și am avut multiple schimburi culturale, universitare, economice care se finalizează inclusiv prin prezența unui momument, sau prin prezența orașului Rockford aici. Este expresia relatiilor economice pe care municipiul nostru le are”, a spus Emil Boc.

Foto: Ziardecluj.ro